Au Pairs Gesels Saam
Gereelde gesprekke oor Au Pairs vir Au Pairs
'n Wonderlike geleentheid
by Annelies | Jun 5, 2019
Met my onlangse 3-weke besoek aan Nederland en die bywoning van 'n au pair-dag, het ek weer eens besef hoe gelukkig die meisies is om so 'n geleentheid te kry om vir 'n jaar te kan au pair. Behalwe dat hulle meteens 'n eerste-wêreld beleef, (en nie een weet regtig wat 'n eerste-wêreld beteken nie, want hulle is in die Nuwe SA gebore), leer hulle ook om op hulle eie twee voete te staan en selfstandig te word.
Ek is nou 'n au pair, wat nou?
by Annelies | Apr 13, 2019
Tydens die twee keuringsonderhoude, (ja, jy het reg gelees, dit staan in die meervoud) probeer ons bepaal of jy, wat wil gaan au pair, vir ons 'n risiko inhou. Die eerste onderhoud word gedoen deur die agent by wie jy aangemeld het, en die tweede een by enige een van die ander agente. Ons doen dit spesifiek om seker te maak dat twee mense darem 'n idee het of die persoon voor ons, au pair-materiaal is. Dit maak ook die keuringsproses meer objektief.
Is jy vir ons 'n risiko?
by Annelies | Mar 23, 2019
Onderhoud met Annelies en Rita op Whale Coast FM
by Annelies | Jul 30, 2018
Op 16 Mei 2018 het Whale Coast FM by Hermanus met Annelies en Rita van NEDSA 'n ondehoud gevoer. Luister gerus waaroor hulle alles gesels het!
Die Au Pair in Nederland en Godsdiens
by Annelies | Mei 14, 2018
Dit is 'n baie sensitiewe onderwerp waaroor beslis gesels moet word. Die meeste van ons au pairs is nog gewoond om kerk toe te gaan en kom uit Christelike huise. Dit is baie selde dat 'n au pair noem dat sy nie meer kerk toe gaan nie, en oor die algemeen is dit van groot belang vir au pairs om te noem dat hulle nog uit ouerhuise kom waar die Christelike waardes en norme n groot rol speel.
Die Nederlanders se direktheid
by Annelies | Mar 22, 2018
Een van die dinge waaraan 'n au pair gewoond moet raak, as sy Nederland toe wil gaan, is die direktheid van die Nederlanders. Daarmee bedoel ek nou dat hulle nie doekies omdraai en die heuningkwas gebruik om iets aan jou oor te dra nie – nee, hulle praat reguit en jy sal dus altyd presies weet waar jy met hulle staan.
Die rol van jou ouers in jou au pair-jaar
by Annelies | Feb 19, 2018
As jy gedink het jy is nou 'n jaar van jou ouers ontslae, maak jy 'n groot fout. Hoewel hulle miskien nie fisies daar gaan wees nie, speel hulle 'n baie belangrike rol in hierdie jaar wat jy weg sal wees.
'n Mens is nooit te oud om te leer nie…
by Annelies | Feb 1, 2018
Jy sal nou dink ek praat nou hier met die au pairs as ek dit skryf, maar eintlik sê ek dit vir myself. Na twintig+ jaar in die Nedsa-bedryf, het ek gedink ek weet alles, het alles ervaar, noem dit en ek weet daarvan en is elkeen net n treetjie voor. O nee, ek het so pas ook weer uitgevind waarom 'n au pair huis toe moet kom.
Nedsa by die see …
by Annelies | Jan 18, 2018
Nou ja, intussen het die Groot Trek plaasgevind, maar hierdie keer na die suide, sonder 'n ossewa, maar wel met 'n groot vragmotor van die verhuisingsmense. Alles het seepglad verloop, die 3 honde en kat, het die luuksheid van 'n vliegtuigvlug gehad, terwyl ons mense dus op een dag deur die Karoo is en by ons nuwe tuiste aangekom het – ingewag deur die diere en familie.
Hoofkantoor van Nedsa SA verskuif
by Annelies | Nov 7, 2017
Daar is 'n baie goeie rede dat ek so stil is van hierdie kant. Die laaste keer toe ek geskryf het, was daar nog nie sprake dat die huis verkoop sou word nie. Maar eweskielik gebeur alles tegelyk en toe ons nog dink ons het genoeg tyd om in te pak, hoor ons dat ons vroeër moet gaan as wat oorspronklik beplan is.
Kultuurverskille tussen ons en die Nederlanders Deel 1
by Annelies | Sep 24, 2017
"Ons Suid-Afrikaners is te ordentlik om eerlik te wees, en die Nederlanders is te eerlik om ordentlik te wees." Hierin lê die meeste probleme in opgesluit en is dit iets wat elke potensiële au pair van die begin af moet besef. Die eerste waarmee rekening gehou moet word, is die direktheid van die Nederlanders. Hulle draai nie doekies om nie, en "sugar coat" niks nie. Jy gaan dus baie duidelik weet waar jy staan met hulle. Jy gaan sukkel daarmee, want soms dink 'n mens hulle is onbeskof, maar dit is beslis nie so bedoel nie.
Hoe hanteer ek dit as ek nie met my Hostma oor die weg kom nie?
by Annelies | Sep 5, 2017
Dit is een van die dinge wat met jou as au pair kan gebeur dat jy nie met jou hostma oor die weg kom nie en dit is iets waarvan dadelik werk gemaak moet word. Normaalweg is dit maar jy wat die nodige aanpassings moet doen, en dikwels is dit 'n groot teleurstelling, want julle het dan nou al so dikwels voor jou vertrek lekker gesels en dit het so belowend gelyk!